انا كنت بعمل زنب كدا قبل رمضان بس قبل رمضان بيومين اخدت نيه التوبة من الزنب دا وعدم الرجوع فيه و توكلت علي الله والحمدلله لسه ثابت ...... بس المشكلة ان احنا دلوقتي ف رمضان وكلنا عارفين ان الشيطان مسلسل وربنا بيثبت قلوب عباده..... اعمل ايه عشان مقعش ف الزنب دا بعد رمضان!!!
عارف تمارين الإحماء اللي بتبقى قبل أي حركة بدنية عنيفة في أي رياضة؟  تعرف إيه وظيفتها؟  وظيفتها الارتفاع بمستوى لياقة الجسم ، لأنه لو دخل من على وضع السكون لوضع الحركة المفرطة مباشرة بيتضرر والأجهزة مش بتقدر تخدم عليه كويس.  نفس الكلام هنا ، إنت هنا دلوقتي في مرحلة تمارين الإحماء ، خش بقى في النمط بتاع الحياة دا ، إمسك نفسك لأن بعد رمضان بيوم بالظبط ، هتلاقي الذنب بيركب دماغك ومش عاوز يسيبها غير ما تعمله ، الشوية دول هما اللي بيفرقوا بعد كده.  لو صبرت مرة = هتصبر كل مرة إن شاء الله.